cyanic-selkie/wikianc huggingface dataset:
Koala
Det er uklart hvor mange koalaer som fortsatt eksisterer. I 2014 ble bestanden estimert til omkring 100 000 til 500 000 (anslagsvis omkring 300 000) i IUCNs rødliste. Den australske stiftelsen Australian Koala Foundation (AKF) meldte imidlertid i mai 2019 at koalaen praktisk talt snart kan være utryddet. De anslår totalbestanden til omkring 80 000 individer, men anslaget møtes med skepsis. Biologen Christine Adams-Hosking, ved University of Queensland, påpeker at koalaene ikke står i fare for å bli utryddet i hele Australia, men at nedgangen i leveområdene vil føre til at bestanden i økende grad kan forsvinne på lokalt nivå. Klimaendringene utgjør den største trusselen.
Etymologi
Det vitenskapelige navnet på koala-slekten, Phascolarctos, er avledet fra de greske ordene phaskolos «posen» og arktos «bjørn». Artsnavnet, cinereus, er latin og betyr «aske-farget».
Rakkestad flyplass, Åstorp
Flyplassen er fast tilholdssted for Flyklubben Øst og brukes av private og forretningsfly som skal til Norrønaflys verksted for overhaling og ettersyn.
Jernbanelinjen Puttgarden–Lübeck
Jernbanelinjen Puttgarden–Lübeck er en tysk jernbanestrekning mellom Puttgarden og Lübeck.
Wenche Lowzow
Lowzow var medlem av Oslo bystyre 1968–1975 og medlem av formannskapet 1972–1975. Hun var vararepresentant til Stortinget 1969–1977, før hun fikk fast plass og satt to perioder frem til 1985. Hun satt i Justiskomiteen i første periode og i Kirke- og undervisningskomiteen i andre periode på Stortinget. Hun ble ikke renominert foran valget i 1985; blant andre Astrid Nøklebye Heiberg vant kampen om nominasjon.
Konsistoriet februar 1998
Ved konsistoriet gikk Johannes Paul II ut over det fastsatte maksimumsantall kardinaler med stemmerett ved konklaver, det vil si kardinaler under åtti år. Han forklarte at han gjorde dette for å hedre de tre italienske prelatene Dino Monduzzi, Giovanni Cheli og Francesco Colasuonno. Ved konklavet 2005 viste det seg at man uansett ikke kom over maksimumstallet, da det var 117 kardinaler med stemmerett ved pavens død.
FIS Marathon Cup 2011/12
FIS Marathon Cup 2011/12 er den 13. utgaven av FIS Marathon Cup. Det blir konkurrert i elleve renn, og sesongen startet opprinnelig med La Sgambeda 18. desember 2011, men dette ble avlyst. Sesongen startet derfor i Tsjekkia med Jizerská padesátka den 8. januar 2012.
T-62
T-62 er en sovjetisk stridsvogn. Den er en videreutvikling av T-55. T-62 ble produsert mellom 1961 og 1975 og erstattet T-55 som hovedstridsvogn i den sovjetiske hæren. Sammen med T-55 utgjør den 85% av Russlands stridsvognsarsenal. De er nå kun i bruk hos reserveenheter og har blitt erstattet av T-64 og av et mindre antall T-80 og T-90.
T-62 hadde verdens første glattborede stridsvognskanon. Dette gav den et solid fortrinn mot de vestlige 90- og 105 mm kanonene.
Sportsklubben Varg
Etter tre år i øverste divisjon i fotball rykket sammenslutningen ned og var ikke tilbake i det gode selskap før i 1961. Da rykket de opp i den nye 16-lagsserien og leverte sterke prestasjoner ved å ende på 4.-plass og blant annet slå seriemester Brann to ganger. Fra 70-tallet og utover har Frigg ført et elevatortilværelse mellom de tre øverste divisjonene.
Bjørn Lind (professor)
Lind var utdannet lege ved Universitetet i Oslo. Han avla i 1948 medisinsk embetseksamen og spesialiserte seg i anestesi ved studier i Oslo, Bergen, København og Bristol. Under Koreakrigen tjenestegjorde Lind som anestesilege ved Norwegian Mobile Army Surgical Hospital (NORMASH). Han arbeidet ved Haukeland sykehus i Bergen og fra 1956 til 1962 var han ved Stavanger sykehus og Rogaland sykehus. Deretter var han fra 1962 til 1988 ved Sentralsykehuset i Akershus. I 1977 ble han dosent i anestesi og ble senere professor.
Amatørboksing
Amatørboksing er lovlig å bedrive i Norge, men under svært strenge regler. Hvis en amatørbokser blir KO, vil personen få karantene på fire uker fra kamper og trening. Hvis det skjer en gang til blir karantenetiden på ett år. Det er 11 vektklasser for menn, og 13 vektklasser for kvinner.
Augustus Aikhomu
Aikhomu var kommanderende offiser, sjef for den nigerianske generalstaben og sjef for maritime operasjoner i 1983-1984. Han var viseadmiral i den nigerianske marinen og var de facto visepresident i Nigeria i den Ibrahim Babangida-ledede militærjuntaen som hadde makten i Nigeria mellom 1986 og 1993. Aikhomu døde i august 2011 i en alder av 72 år, og han etterlot seg sin kone, Rebecca, og deres seks barn.
Eirik Håkonsson
Hersker av Norge
I løpet av den tiden som Eirik styrte Norge var hans eneste seriøse rival den mektige Erling Skjalgsson på Jæren som var gift med Olav Tryggvasons søster Astrid. Erling var altfor mektig til selv å bli rørt, men ikke mektig nok til at han gikk til åpen konfrontasjon mot brødrene. På samme måte som brødrene var formelt under danskekongen var Erling formelt under brødrene, men styrte stort sett på egen vegne over sine egne områder. Da Svein Håkonsson i brorens fravær samlet tropper for å møte Olav Haraldsson i slaget ved Nesjar var likevel Erling en av de som stilte opp og kjempet sammen med Ladejarlen.
Polaritet (kjemi)
Polare molekyler må inneholde polare bindinger på grunn av en forskjell i elektronegativitet mellom de bundne atomer. Et polært molekyl med to eller flere polære bindinger må ha en geometri som er asymmetrisk i minst én retning, slik at bindingsdipolene ikke kansellerer hverandre.
Klassifisering
Pauling baserte dette klassifiseringsskjemaet på en partiell ionisk karakter av en binding, som er en omtrentlig funksjon av forskjellen i elektronegativitet mellom de to bundne atomene. Han estimerte at en forskjell på 1,7 tilsvarer 50% ionisk karakter, slik at en større forskjell tilsvarer en binding som overveiende er ionisk.
Polaritet av molekyler
Mens molekylene kan beskrives som "polar kovalent", "upolar kovalent" eller "ionisk", er dette ofte et relativt begrep, med et molekyl som ganske enkelt er mer polart eller mer upolart enn et annet. Imidlertid er følgende egenskaper typiske for slike molekyler.
Upolare stoffer
Et upolart stoff er et stoff som enten ikke inneholder grunnstoffer med tilstrekkelig stor forskjell i elektronegativitet til å danne en positivt elektrisk ladet ende og en negativt ladet ende eller har en symmetrisk fordeling av disse forskjellene. Upolare stoffer kan dessuten ikke danne hydrogenbindinger.
Svart granbarkbukk
Utseende
En middelsstor (10–20 mm), avlang og noe flat trebukk med ganske korte antenner. Den er ganske variabel i fargen, dekkvingenes farge varierer fra mellombrunt til svart. Hannen er mye slankere enn hunnen. Antennene er nesten halvparten så lange som kroppen hos hannen, litt over 1/3 så lange hos hunnen. Hodet er kort og bredt, fasettøynene er dypt innskåret bak antennefestet slik at de nesten er delt i to. Pronotum er blankt og grovt punktert, med rundede sider. Det er tydelig bredere enn langt hos hunnen, men bare litt hos hannen. Dekkvingene er tett kledt med fine hår og matte, med markerte, rettvinklede skuldre og to, ofte utydelige, lengderibber. De dekker ikke de to bakerste bakkroppsleddene. Beina er korte, kraftige og brunlige.
Thomas N. Armstrong III
Armstrong var ansatt ved Abby Aldrich Rockefeller Folk Art Museum (1968–1971), Pennsylvania Academy of Fine Arts (1971–1974), Whitney Museum of American Art (1974–1990) og Andy Warhol Museum (1993–1995). Han er best kjent for mer å stå bak en firedobling av størrelsen på Whitney Museum sin beholdning av kunst og malerier. Armstrong ble uteksaminert fra Cornell University i 1954 med en bachelorgrad i kunsthistorie. Senere studerte han ved New York University Institute of Fine Arts. Han har også sittet i rådgivende komiteer som Mount Vernon Estate and Gardens og Winterthur Museum & Country Estate. Armstrong var tillitsmannen ved National Building Museum.
Svart granbarkbukk
Utbredelse
Arten er utbredt over nesten hele Europa, og videre østover like til Japan og Korea. I Norge er den vidt utbredt, men mangler på Vestlandet og i deler av Nord-Norge.
Friidrett under Sommer-OL 2004 – 400 meter kvinner
Resultater
SB markerer utøverens beste resultat i sesongen.
Jack McCulloch
James «Jack» K. McCulloch (født 15. august 1872, død 29. januar 1918) var en canadisk skøyteløper og ishockeyspiller. Som skøyteløper vant han VM på skøyter, allround i 1897. Han vant også to nasjonale mesterskap i Canada i 1893 og 1897, samt det nasjonale mesterskapet i USA i 1896.
The Daleks
Ifølge DVD-utgivelsen ble den første episoden, The Dead Planet, tatt opp to ganger på grunn av en teknisk feil, som gjorde at man tok opp stemmer bak kulissene. Det andre opptaket ble tatt opp to uker før episoden ble vist på TV og Susans kostyme ble også forandret. Det eneste overlevende materialet fra den første versjonen er oppsummeringen på begynnelsen av episode to, The Survivors, som viser at Barbara blir truet av en dalek.
3. The Escape
Susan skriver ned dalekenes svar hvor de tilbyr hjelp. Til gjengjeld så skal thalene hjelpe de med å få landet til å gro igjen. Susan skriver under beskjeden og dalekene forstår at dette er et signal fra henne til thalene. Det blir klart at dalekene ikke ønsker noe fred.
Sukhoj Su-57
Sukhoj får oppdraget
I 2002 ble det besluttet at Sukhoj skulle få oppdraget med å masseprodusere Russlands 5. generasjons jagerfly. Den fikk nummeret Sukhoj T-50. PAK FA skal benytte seg av teknologi fra både MiG-MFI og Su-47.
Jan Mayensfield
Jan Mayensfield er en flyplass på Jan Mayen. Rullebanen som ligger noen kilometer nordøst for Olonkinbyen er 1,5 km lang og har dekke av grus.
A Scanner Darkly
Handlingsreferat
Amerikanske myndigheter har for lengst tapt krigen mot narkotika. «Substance D», ett sterkt rusmiddel som forårsaker bisarre hallusinasjoner, og er ekstremt populær over hele USA. Cirka 20 prosent av befolkningen er avhengig av dette stoffet. Som svar har myndighetene utviklet et høyteknologisk overvåkingssystem, og et nettverk av hemmelige agenter og informanter som skal spionere på folket. Bob Arctor (spilt av Keanu Reeves) er en av disse hemmelige undercover-agentene, som arbeider med å inflitrere underverden og slå til mot forsyningskjeden.
Irish Republican Brotherhood
Opprettelsen
Målet for Stephens, O'Mahony og andre likesinnede var å danne en liga av irer i alle deler av verden, som skulle kjempe mot britiske styre i Irland. Organisasjonen var laget etter modell av jakobinerne under den franske revolusjon. Det fantes etter kort tid medlemmer i Australia, Sør-Amerika, Canada og fremfor alt i USA. Det var også medlemmer i store byer i Storbritannia, som London, Manchester og Glasgow.
Phoenix Club-konspirasjonen ble etter en tid forrådt av en informant, og regjeringen knuste den. Omkring tyve ledere ble stilt for retten, men ettersom de sa seg skyldige, og IRB ennå ikke hadde blitt kjent som en betydelig organisasjon, ble alle unntatt en av dem behandlet mildt.
1867-opprøret og jordagitasjonen
I årene som fulgte hadde IRBs ledere mye kontakt med ambassadører fra nasjoner som var fiendtlig innstilt til England. Etterhvert som mulighetene for å trekke England inn i en krig minsket begynte de i stedet igjen å lete etter støtte blant irer. Det ble dannet en koalisjon mellom IRB og Irish National Land League.
Senere historie
I 1924, etter at den irske borgerkrig var over valgte organisasjonen, da med Collins' protege Richard Mulcahy som leder, å oppløse seg selv med den begrunnelse av målet om et selvstendig Irland var oppnådd.
Jorge Arturo Medina Estévez
Prest
Han ble presteviet den 12. juni 1954, av biskop Pio Fariña Fariña, som var generalvikar og hjelpebiskop av Santiago, og virket etterpå både i sjelesorg og undervisning. Mellom 1962 og 1965 deltok han som sakkyndig på det annet vatikankonsil. Fra 1965 til 1984 var han dommer ved det erkebiskoppelige kirkelige domstol og med i ledelsen for det katolske universitet i byen. I tillegg var han rådgiver for en rekke avdelinger av Den romerske kurie.
Tårnby kommune
Kommunalvalg
Ved valgene siden 2005 har kommunestyret hatt følgende sammensetning:
Follese
Follese Heimbygdelag
Eierne sa seg villig til å selge plassen for 12 000 kroner. Av kjøpesummen ble 4000 kroner gitt som gave til Heimbygdelaget, og de resterende 8000 kroner skulle betales kontant. Skjøtet ble tinglyst 26. mai 1956. Husene på plassen var ikke med i handelen, men arvingene etter nest siste bygselmann, 37 i tallet, var alle enig om å overdra disse til Follese Heimbygdelag.
Badeplassen i Træ
Svømmebassenget ble innviet med stor festivitas i 1957. Åpningen ble behørig dekket av blant annet Morgenavisen i Bergen: «Søndag fant den offisielle innvielse sted under stor oppslutning av publikum. Stedets musikk-korps spilte, og lederen for arbeidet med svømmebassenget, hr. Joranger, holdt åpningstalen.»
Aseksualitet
Forskning
Selv om sammenligninger med dyrs seksualitet er problematisk, har en serie med studier blitt gjort på sauers parings-preferanser på United States Sheep Experiment Station i Dubois, Idaho. Etter å ha startet opp i 2001 har de kommet frem til at omtrent 2-3% av de studerte dyrene hadde ingen interesse i samleie med noen av kjønnene; forskerne klassifiserte disse dyrene som aseksuelle, men fant at de ellers var helt friske, og hadde ingen registrerte forskjeller i hormonnivåer.
Maj Christin Stenersen Lund
Stenersen Lund var fylkesråd i Hedmark mellom 2003 og 2007. Hun har tidligere vært kommunepolitiker i Åsnes, men bor nå i Hamar.
Hedmark SV valgte Christian Haugen som sin kandidat da nytt fylkesråd skulle settes sammen etter valget i 2007, og Stenersen Lund gikk derfor tilbake til fylkestinget, hvor hun i perioden 2007-2011 var SVs gruppeleder og komitéleder for videregående opplæring, kompetanse (og forskning), kultur (og idrett) og internasjonalt arbeid. Stenersen Lund var Hedmark SVs andrekandidat til fylkestingsvalget høsten 2011.
Aseksualitet
Det aseksuelle fellesskap
Et samfunn av selv-identifiserte aseksuelle samlet seg i begynnelsen av det 21. århundre, hjulpet fram av nettsamfunn.
SMS «Schlesien»
«Schlesien» var overveiende stasjonert i Østersjøen under krigen, og ble bl.a brukt som isbryter. I 1945 ble hun senket av sitt eget mannskap.
Danil og Aqhat
Danil og Aqhat er en tekst fra Ugarit, som skildrer barnløshet og tørketider.
Åk
Et åk eller børtre er et redskap som brukes til å utjevne vekt. Oftest er det på norsk et bæreredskap til å legge over skuldrene, et redskap som gjør det mulig å bære tyngre vekt enn en ellers hadde klart fordi belastningen blir riktig plassert. Ordet kan også gis en overført betydning som «hardt påtvunget arbeid» eller «tung bør».
Gausdal Landhandleri
Gausdal Landhandleri AS er Norges største byggevareforretning uten kjedetilknytning. Selskapet ble stiftet i 1938.
Dagens eier, Torbjørn Seielstad, tok over i 1972 med en omsetning på 2,7 millioner kroner. I 2016 var omsetningen på 1.264 millioner kroner. Bedriften har 250 ansatte fordelt på avdelingene Bjørkelangen, Dombås, Lom, Otta, Vinstra, Ringebu, Hafjell, Gausdal, Lillehammer, Mesnali, Rudshøgda, Gjøvik, Elverum, Jessheim, Jevnaker, Løken og Årnes. Administrasjonen er lokalisert på Lillehammer. Daglig leder er Audun Løhre.
Ronald Jenkees
Jenkees slapp det selvtitulerte debutalbumet Ronald Jenkees i 2007 og har siden utgitt fire studioalbum. Hans musikk har også blitt brukt i videospill som Before the Echo og There Came an Echo av Iridium Studios.
Bomvei
Bompengeavgifter i Norden
I Danmark er det to broer med bompenger, herav en ved grensen:
Sigurd Magnusson (1180–1194)
Sigurd Magnusson var en norsk tronpretendent i borgerkrigstiden. Han levde fra om lag 1180 til 1194. Sigurd var sønn av kong Magnus V Erlingsson.
Hoggormfisk
Kroppen er avlang og blir gradvis smalere fra hodet og bakover. Munnen er stor med lange tenner, de lengste tennene er nesten halvparten så lange som hodet. Den andre finnestrålen i ryggfinnen kan oppnå en lengde på opptil halvparten av kroppslengden. Denne strålen har en lysende tupp, og brukes som agn.
Leon Spinks
Leon Spinks (født 11. juli 1953 i St. Louis i Missouri i USA, død 5. februar 2021 i Henderson i Nevada ) var en amerikansk tungvektsbokser.
Mikroskop
Objektiver
Objektivet er den viktigste delen av mikroskopet, og det finnes en rekke objektiver av forskjellig kvalitet, beregnet på forskjellige forstørrelser, kontrasteringsteknikker og forskjellige immersjonsmedier mm. De rimeligste objektivene er såkalte akromater (og da står det oftest ingenting på objektivet annet enn produsent og tallbenevnelser). Akromatene er korrigert for to farger, rødt og blått. Er objektivene korrigert for flatt bildefelt står det gjerne inngravert «Plan», «Pl», eller «NPL» (Normal Plan) på objektivet.
Philippa Fawcett
Philippa Garrett Fawcett (født 4. april 1868 i Brighton i England, død 10. juni 1948 i London) var en engelsk matematiker.
Fylkesvei 5702
Fylkesvei 5702 går mellom Rognaldsvåg og Indre Reksta på Reksta i Kinn.
Krigsfangemuseet i Schildberg
Schildberg-fangene klarte å smugle med seg et lite kamera i fangenskapet. Ved hjelp av sjokolade og sigaretter fra Røde Kors-pakker. De kunne således dokumentere mange sider av fangelivet. De aller fleste av fotografiene er forstørret og dekker store deler av veggene i museet.
Oberkommando des Heeres
Oberkommando des Heeres var den tyske hærens overkommando fra 1936 til 1945. I teorien var Oberkommando des Heeres underordnet Oberkommando der Wehrmacht (OKW). Den faktiske situasjonen etter 1941 var imidlertid at OKW direkte kommanderte operasjoner på vestfronten, mens OKH kommanderte operasjonene på østfronten.
Friidrett under Sommer-OL 2004 – 5 000 meter menn
Resultater
DNF kom ikke i mål.
SB markerer utøverens beste resultat i sesongen.
Idrettsforeningen Sparta
Historie
Sparta etablerte seg raskt som en samlende kraft for idrettsinteresserte på Lierstranda. Gutteklubben Olymp gikk inn i Sparta i 1925 og Lierstrandens Turnforening gjorde det samme i 1929. Arbeideridrettslaget Sprint, stiftet i 1932, holdt også til på Lierstranda og hadde grupper innen fotball, håndball, ski og miniatyrskyting. Spesielt håndballgruppa var aktiv. De fikk opparbeidet håndballbane på friluftsområdet Gilhusodden. Da Sprint med sine 150 medlemmer valgte å gå inn i Sparta i 1948, førte det til et oppsving for håndballsporten i Sparta. Klubben var aktiv i denne idretten i rundt 20 år før interessen langsomt dalte, og håndballen forsvant som tilbud.
Nothorhina punctata
Utbredelse
Arten finnes i Europa og Midtøsten, men utbredelsen er flekkvis og lokal. I Norge er det gjort noen få funn ved Oslo, i Trøndelag og i Troms.
Roger Michael Mahony
Episkopalgenealogi
Hans episkopalgenealogi er:
Bjortjønnlimyrene naturreservat
Bjortjønnlimyrene naturreservat ligger i Grane kommune i Nordland. Området ligger noen km nord for Majavatn. Naturreservatet er på 4300 dekar. Området er vernet for å bevare et våtmarksområde med interessante myrtyper og et rikt og interessant fugleliv.
Luella Miner
Etterlatte papirer
Hennes etterlatte papirer oppbevares ved University of Washington og omfatter brev, dagbok (1901–21), talemanuskripter, rapporter, fotografier, og dokumenter vedrørende hennes undervisningsvirksomhet. Det er også materiale om bokseropprøret og beleiringen av legasjonsområdet i Beijing i 1900, og en rapport om fotbinding skrevet av en av hennes studenter i 1894.
Henning H. Tønsberg
Han var utdannet cand.pharm. (1898) og virket som apoteker i Levanger, Bergen, Kristiania, Kongsberg (1922 –1932) og Eidsvoll (1933–1936). Klatreinteressen fikk han av sin far, boktrykker Henning Bødker Tønsberg (d. 1881).
Mons Lid
Lid var utdannet postfullmektig, og var forretningsfører i Bergens Arbeiderblad 1938-40. Under krigen og fram til 1948 var han forretningsfører i Bergen Trygdekasse.
High Live
Sporliste
Disk 2
William Sharpe
Sharpe fungerte som president i American Finance Association, og han er bobestyrer av økonomene for fred og sikkerhet. Han er også mottaker av en Doctor of Human Letters, Honoris Causa fra DePaul University, en Doctor Honoris Causa ved Universitetet i Alicante (Spania), en Doctor Honoris Causa ved Universitetet i Wien og en UCLA-medalje som er den høyeste utmerkelse.
Rino Rådahl
Harald Rino Rådahl (født 23. februar 1962 i Fredrikstad) er en norsk journalist. Han er sjefredaktør i bladet Her og Nå. Fra 1984 til 2001 arbeidet han i Demokraten, avbrutt av seks år i Bergensavisen. I 2001 ble han reportasjesjef i Her og Nå, og 9. april 2003 inntok han sjefsstolen. Rådahl er gift og har to døtre.
Blått
Fargepsykologi
Fordi blåfargen har blitt tolket som kjølig, har den også blitt forbundet med ro, ettertanke og tungsinn. Assosiasjonene til vedmod og triste følelser har gitt uttrykk som «blå toner» for melankolsk og ekstra følsom musikk. På engelsk snakker en på tilsvarende måte om feeling blue, musikksjangeren blues og så videre.
Herbert Booth
Da han var 20 år ble Herbert sendt for å hjelpe søsteren Kate Booth med å starte opp Frelsesarmeen i Frankrike. To år senere fikk han ansvar for den engelske offisersskolen, altså opplæring av offiserer (pastorer) i Frelsesarmeen. Han skrev også flere sanger for Frelsesarmeen, han var dirigent for hornmusikken og leder av sangkoret.
Filmskaper
For å feire William Booths 70-årsdag startet Frelsesarmeen 70 forskjellige prosjekter. Ett av disse var rekrutteringsfilmen Soldiers of the cross som hadde som mål å verve flere offiserer til Frelsesarmeen. Herbert Booth jobbet som produsent for denne filmen.
William McNamara
William McNamara (født 31. mars 1965 i Dallas i Texas) er en amerikansk skuespiller. McNamara er sønn av en profesjonell racerbil-sjåfør for selskapet Ford Motor Company og hans kone som jobbet som interiørarkitekt.
Eduard Matusevitsj
Matusevitsj vant EM på skøyter, allround i 1965, tok bronse i EM i 1967 og sølv i EM i 1968. Han deltok under vinter-OL for Sovjetunionen i 1964 i Innsbruck med 6.-plass på 1500 meter, og i 1968 i Grenoble med 8.-plass på 1500 meter. Hans beste plassering i VM på skøyter, allround var en 4.-plass i VM i 1964.
Ken Norton
Han trakk seg tilbake fra boksingen i 1981 etter å blitt slått ut på knockout i første runden av Gerry Cooney. Som profesjonell gikk han 50 kamper, han vant 42, hvorav 33 på knockout, tapte 7 og 1 endte uavgjort. Han ble valgt inn i International Boxing Hall of Fame.
Joseph Johnson (utgiver)
Joseph Johnson (født 15. november 1738, død 20. desember 1809) var en innflytelsesrik bokhandler og utgiver i London mot slutten av 1700-tallet. Hans utgivelser dekket en rekke sjangre og et bredt spektrum av betydningsfulle emner, og fremhevet «innovasjon og eksperimenter», og «det eksotiske framfor det hjemlige». Johnson satte en etisk standard for forleggere som selv i dag kan imponere. Johnson er i ettertiden kanskje mest kjent for å være utgiveren av radikale tenkere som Mary Wollstonecraft, William Godwin, og Joel Barlow, foruten religiøse avvikende tenkere som Joseph Priestley, Anna Laetitia Barbauld, og Gilbert Wakefield.
Kompaniskap
På slutten av 1760-tallet var det en voksende radikalisme i Storbritannia og selv om Johnson selv ikke aktivt deltok i noen hendelser støttet han ytringsfriheten til de som så gjorde ved utgi skrifter om den omdiskuterte valget av John Wilkes og den politiske agitasjonen i de amerikanske koloniene. Til tross for hans voksende interesse for politikk fortsatte Johnson (og Payne) utgi hovedsakelig religiøse verker og stundom reisefortellinger. I løpet av det første tiåret hans som utgiver var Johnsons betydning som bokselger «avledet fra et ønske om å gi dissentere (religiøse og politiske) et forum».
Omveltning i litteratur for barn
Johnson bidro også betydelig for en ny, voksende sjangre av barnelitteratur. Hans utgivelse av Barbauld's Lessons for Children (Barbaulds leksjoner for barn, 1778–1779) fremmet en omveltning i litteratur for barn. Dens enkle stil, dialoger mellom mor og barn, og betoning av samtale inspirerte en generasjon av barnelitteratur som eksempelvis Sarah Trimmers An Easy Introduction to the Knowledge of Nature (En enkel introduksjon til kunnskap, 1780).
Medisinske og vitenskapelige utgivelser
Johnson fortsatte sin sterke interesse med å utgi viktige praktiske medisinske tekster på 1780-tallet og 1790-tallet, og det var i løpet av det førstnevnte tiåret at han produserte sine viktigste verk på dette området. I henhold til hans venn, legen John Aikin, etablerte han bevisst en av sine butikker i «sporene til medisinstudentene ved sykehusene i Borough», hvor de ville være sikre på å se hans varer, og det bidro til å etablere ham som et navn innenfor medisinske utgivelser. Johnson utga verkene til vitenskapsdissentere som han møtte via Priestley og Barbauld, som blant annet Thomas Beddoes og Thomas Young. Han utga også mange av verkene som ble skrevet av medlemmene av det såkalte «månesamfunnet», en uformell vitenskapsforening basert i Midlands som Priestley introduserte ham for. Han fikk trykt industriherren Samuel Galtons bok om fugler for barn og gruppens oversettelse av Carl von Linnés banebrytende bok Systema vegetabilium («Plantenes system», 1774) i 1783. Han utga også verker av James Edward Smith, botanikeren som først han introdusert Linnés system til England.
Analytical Review og andre tidsskrifter
I 1788 grunnla Johnson og Thomas Christie, sistnevnte en unitarier, liberal og klassisist, Analytical Review. Det var en publikasjon som tilbød leserne sammendrag og analyser fra den mengde av utgivelser som kom fra trykkeriene på slutten av 1700-tallet. Tidsskriftet var også et forum for radikale politiske og religiøse ideer. Selv om det i utgangspunktet var ment å være upartisk var dets artikler ofte kritisk mot den britiske regjering og ga sin støtte til den franske revolusjonen. Tyson kalte det for «den mest frimodig tidsskrift i sin tid». Det var også medvirkende til å fremme vitenskapelige, filosofiske og litterære tekster fra utlandet, spesielt fra Tyskland og Frankrike. Sammenlignet med Johnsons tidligere tidsskrifter, som var overveiende «marginale, sekteriske tilløp», var Analytical Review meget populært. Det hadde ikke den samme utbredelsen som Gentleman's Magazine, som solgte rundt 4550 kopier for hvert nummer, men hadde innflytelse til tross for sitt mer beskjedne opplag på rundt 1500. Dets konservative motpart og nemesis var Anti-Jacobin Review, etablert spesielt for å utligne den effekt som Analytical Review og andre radikale tidsskrifter hadde. Analytical Reviews utgivelser ble avbrutt på slutten av 1798 da Christie og Wollstonecraft døde henholdsvis 1796 og 1797, og deretter at andre bidragsytere trakk seg tilbake.
1798: Rettssak og fengsling
Selv om Johnson fortsatt trodde på fri utveksling av ideer og ikke var bitter på sin tid i fengsel endret hans utgivelser seg dramatisk. Etter at han ble løslatt utga Johnson svært få politiske verker og ingen av dem var kontroversielle. Andre bokhandlere fulgte hans etter. Hans venn, den unitariske presten Theophilus Lindsey skrev at «Johnsons skjebne avskrekket dem alle». Johnson mistet forfattere etter rettssaken og utga kun 80 bøker i 1799, det minste antallet i hele hans karriere. Han fikk også færre nye forfattere, hans venner som Priestley begynte å klage på at han ikke ivartok deres forretninger, og han ble tvunget til å avslutte utgivelsen av Analytical Review.
1800-tallet: Sviktende år og død
Selv om Johnson ikke lenger var aktiv i den daglige forretningen hadde han fortsatt en interesse i politiske hendelser. Eksempelvis sto han i spissen for bokselgerne i London og Westminster for å få igjennom en ny lov om opphavsrett i 1808. Selv om Johnson ikke utga kontroversielle politiske bøker etter sitt fengselsopphold ble han fortsatt med på betydningsfulle utgivelser av en hvis risiko. Han administrerte utgivelsen av verk på hele 44 bind under tittelen The British Essayists, redigert av Alexander Chalmers; de samlede verker av Samuel Johnson; og et sett med Shakespeare på ti bind. Johnson utga mer i samarbeid med andre utgivere i løpet av det siste tiåret av sin karriere enn han samlet sett hadde gjort i løpet av hele sin tid. Stundom utga han viktige nye forfattere som Thomas Malthus. Hans vektlegging på pedagogiske bøker fortsatte eller til og med økte tilsvarende som hans interesse for politiske skrifter fordunstet. Han fortsatte å støtte venner, som Godwin, som trengte økonomisk hjelp etter at hans skuespill, Faulkener, kostet ham hele £800.
Ettermæle
Johnson utga flere bøker i flere emner enn noen annen utgiver på hans tid: «praktisk talt hver eneste storhet på den andre halvdel av 1700-tallet innenfor medisin, vitenskap, religiøs filosofi, politisk tenkning, utdannelse og poesi utga minst et verk med Johnson». Johnsons utgivelser bidro til å «avmystifisere medisin» for offentligheten og var integrert med den vitenskapelige revolusjon og hans tidsskrift Analytical Review kan bli sett på som en forløper til dagens New Statesman. Ved slutten av sin karriere hadde Johnson også skaffet seg en majoritet av andelene eller monopol på eierskapet til verkene til Shakespeare, Milton, Alexander Pope, Joseph Addison, Richard Steele, Samuel Johnson, og alle de mest betydningsfulle romanforfatteren i sin tid, unntatt Samuel Richardson.
Jim Bunning
Valghistorikk
{| class="wikitable" style="margin:0.5em ; font-size:95%" !|År ! !|Demokrat !|Stemmer !|Prosent ! !|Republikaner !|Stemmer !|Prosent !
Også vi
Siden krigen ikke var over, og Gestapo kunne dukke opp på husundersøkelse, gravde hun ned novellene i hagen etter hvert som de var ferdige.
Da boken ble utgitt ble de første to opplagene utsolgt på kort tid, til sammen 10 000 bøker. Grunnet papirrasjonering kunne ikke forlaget trykke flere bøker, men måtte prioritere andre forfattere.
Símun Mikkjal Zachariasen
Símun Mikkjal Zachariasen (født 3. januar 1853 på Kirkja, død 16. desember 1931) var en færøysk lærer, skribent og dikter.
Krumme Lanke
Krumme Lanke har en lengde på 1000 meter og et areal på ca. 154 000 kvadratmeter. En 2,5 km. lang sti langs sjøen blir brukt til spasering og jogging. Det er også to badeplasser ved sjøen,hvor badeplassen i sydenden av sjøen er svært mye brukt av naturister. Sjøen blir også brukt til fisking.
Krumme Lanke undergrunnsstasjon er endestasjon for metrolinjen U3. Stasjonen ble åpnet i 1929.
Kenya under Sommer-OL 2012
Kenya deltok under Sommer-OL 2012 i London som ble arrangert i perioden 27. juli til 12. august 2012. Førtisju utøvere deltok i fire sporter, friidrett, boksing, svømming og vektløfting. Det var trettende gangen Kenya deltok i et sommer-OL, de kom på tjueåttendeplass med to gull-, fire sølv- og fem bronsemedaljer. Alle elleve medaljene ble vunnet i friidrett. Svømmeren Jason Dunford var landets flaggbærer under åpningsseremonien.
Ole Gunnar Solskjær
Manchester United
Den 28. mars 2019 ble han annonsert som permanent manager for Manchester United.
Utmerkelser
Solskjær mottok 9. november 2007 Kniksens hederspris for sin mangeårige innsats i fotballverdenen, samt sitt samfunnsengasjement nasjonalt og internasjonalt.
Manager
Oppdatert per 9. mai 2021.
Ernæring
Kosthold versus ernæring
Kosthold er fellesbetegnelsen for den tilberedte mat og drikke et individ inntar. Spesialkost, tidligere kalt diett, bestemte kostforskrifter under behandling av sykdom. Diett ble særlig brukt ved indremedisinske sykdommer, til dels som det viktigste ledd i behandlingen, dels som støtte til annen behandling. Fortsatt er kostråd viktig ved en del tilstander, f.eks. saltfattig kost ved høyt blodtrykk og fettfattig kost ved hyperkolesterolemi. Det er dessuten helt nødvendig ved f.eks. diabetes.
Kryoterapi
Helkroppskryoterapi
Denne behandlingsmetoden har vist seg å ha en positiv virkning på psykologisk stress, insomni, revmatisme, muskel- og leddsmerter, fibromyalgi, og psoriasis. Akkurat som ved trening, frigjør kroppen endorfiner som fører til umiddelbar smertelindring under denne typen behandling. Denne umiddelbare effekten har normalt en varighet på 5 minutter, men kan være varig. Smerter og tegn på betennelse (påvist i blodprøver) kan forbli undertrykt i flere uker.
Fluesopper
Giftige arter
Fluesoppene, da spesielt rød fluesopp (Amanita muscaria), er også ofte mye brukt innen gamle sagn og i religion.
Sbanken
Eierskap
Fusjon med DNB
Kundetilfredshet og utmerkelser
Siden 2007 har Reputation Institute sagt at banken har det beste omdømmet i Norge. Banken vant prisen «Beste totalbank 2013» i regi av Norsk Familieøkonomi. Omdømmemålingen RepTrak Norge 2015 fra Reputation Institute og kommunikasjonsbyrået Apeland gjorde Sbanken til vinneren blant bank- og finansselskaper med en omdømmescore på 77,4 poeng av 100 mulige. I 2018 kåret Norsk Kundebarometer (ved Handelshøyskolen BI) Sbanken til den beste norske banken 17 år på rad med 81,3% kundetilfredshet og 88,5% lojalitet. Dette gjorde at banken totalt sett havnet på 7. plass blant norske bedrifter. RepTrak Norge 2018 kåret Sbanken til å ha det beste omdømmet blant de mest synlige aktørene innen bankbransjen med en en omdømmescore på 77,7 poeng av 100 mulige. EPSI Rating utførte en bankstudie i 2020, som viste at Sbanken hadde de mest fornøyde kundene med 80,8% kundetilfredshet. I EPSI Rating 2022 kom Sbanken på førsteplass i egen bransje, samt på andreplass uavhengig av bransje, med en kundetilfredshet på 80,4%. Sbanken har også vunnet pris for Norges beste mobilbank, tiårets beste kundeservice og topper kategorien for digitale innovasjoner i [Https://www.nhh.no/norsk-innovasjonsindeks/dii-2022/ Norsk innovasjonsindeks for 2023]. I 2023 Vant Sbanken fra DNB KSI Indeks for beste kundeservice innen bank.
Liv Finstad
Hun er cand. sociol. fra Universitetet i Oslo (1979) og har også utdannelse fra Norsk Journalisthøgskole (1970–1971). Hun arbeidet som journalistlærling i Gamle Aker Budstikke (1969–1970) og var redaktør for studentavisen Universitas (1973). Finstad har lenge vært tilknyttet Det juridiske fakultet (UiO), i studietiden som vitenskapelig assistent (vit.ass.) ved institutt for kriminologi og strafferett og senere som stipendiat, førsteamanuensis og professor fra 2000 ved Institutt for kriminologi og rettssosiologi.
Mysis
Den er en såkalt istidskreps. Det vil si at utbredelsen i dag er begrenset til enkelte dype og kalde innsjøer i områder av Nord-Europa som var dekt av is under siste istid. Under issmeltingen stod havet høyt, og saltholdigheten var liten, slik at mysis og de andre istidskrepsene kunne spre seg til viker og fjordarmer, som nå er innsjøer under marin grense. Mysis finnes også i deler av Østersjøen.
Liberia under Sommer-OL 2012
30px|alt=|link= Friidrett
Liberia stilte med 3 utøvere i friidrett etter kvalifiseringskravene (opp til 3 utøvere i her øvelse som klarer A-kravet, og en som har klart B-kravet):
Tysklands kanslere
Adolf Hitler overtok som rikskansler etter valget i 1933, og ble fra 1934 kalt fører og rikskansler. I den nasjonalsosialistiske perioden (1933–1945) var det diktatur i Tyskland.
Forbundsrepublikken Tyskland ble grunnlagt 23. mai 1949, igjen som et parlamentarisk demokrati. Konrad Adenauer tiltrådte som landets første forbundskansler etter valget i 1949. Forbundsrepublikken omfattet i 1949 de amerikanske, britiske og franske okkupasjonssonene, som gikk under navnet Vest-Tyskland. I Vest-Tyskland ble militærguvernørene erstattet med høykommissærer som sammen dannet Den allierte høykommisjon. De vestallierte beholdt helt til 1955 kontroll med Vest-Tyskland gjennom okkupasjonsstatuttet.
Etableringen av to nye stater
I Vest-Tyskland kom det parlamentariske råd sammen den 1. september 1948, for å skrive ny grunnlov. Den nye grunnloven – Grundgesetz, trådte i kraft 23. mai 1949. Det første valget i Forbundsrepublikken Tyskland ble avholdt 14. august 1949, og Konrad Adenauer tiltrådte som den nye statens første kansler 20. september 1949.
Mistillitsforslag
Dette systemet ble innført for å unngå at partier misbruker muligheten til å vedta mistillitsforslag, slik det skjedde i Weimarrepublikken.
Løvsoppbiller
Løvsoppbiller (Tetratomidae) er en artsfattig familie av biller som er knyttet til døde trær infisert av kjuker, der larvene utvikler seg. Det norske navnet er litt misvisende da noen (ikke-norske) arter er knyttet til bartrær. Den vanligste arten i Europa er Tetratoma fungorum, en ca. 3 mm lang, oval bille med oransje brystskjold, bein og indre del av antennene, resten er blåglinsende svart.
Utseende
Små (gjerne 3 – 5 mm), langstrakt-ovale biller, oversiden glatt eller fint hårete, helt matt til sterkt glinsende. De fire ytterste leddene av antennene er ofte sterkt forstørrede, derav det vitenskapelige navnet (Tetratoma = fire-delt). Hodet er forholdsvis lite, fasettøynene er store og mer eller mindre nyreformede. Antennene er 11-leddete, omtrent så lange som hodet og brystskjoldet til sammen eller litt lengre, perlekjede-formede eller med de fire ytterste leddene sterkt forstørret, slik at de danner en avlang, løs kølle. Hos noen arter er også et eller flere av de innerste leddene fortykket eller forlenget. Brystskjoldet (pronotum) er mye bredere enn langt, bakerst så bredt som dekkvingene, tilsmalnet framover, med avrundede sider og markert siderand. Det har to korte lengdefurer ved roten. Dekkvingene er avlange, svakt hvelvede, ofte med tydelige rekker av grove punkter, men mange har uregelmessig punktering eller ingen tydelige punktgroper. Beina er slanke og middels lange, føttene forholdsvis lange og tynne, og fem-leddete.
Levevis
Løvsoppbillene er skogsinsekter knyttet til døde trær der det vokser kjuker og andre vednedbrytende sopper. De voksne billene, som er aktive om natten, kan ofte finnes i barksprekker eller under barken på døde trær. De legger også eggene i barksprekker, og de nyklekte larvene finner veien til nylig framsprungne fruktlegemer av kjuker, som de lever av. Den vanligste arten i Norge, Tetratoma fungorum, lever på knivkjuke (Piptoporus betulinus) på bjørk.
Diser
Den fremste disen var vanenes dis – Vanadis også kjent som Frøya.
Loftus Versfeld Stadium
Confederations Cup 2009
Loftus Versfeld Stadium var en arena i Confederations Cup 2009. Gruppespillkampene i gruppe B mellom USA og Italia, USA og Brasil samt Brasil og Italia ble spilt på dette stadionet.
Harald Blåtann
Harald Blåtann på stein
Hans krav på å være konge over Norge skal ikke overdrives. Det strakte seg stort sett til at stormennene i Viken og rundt Oslofjorden sendte gaver for å beholde en viss form for uavhengighet. Etter at Harald Gråfell var død var det ingen reell autoritet i Norge inntil Håkon jarl markerte seg. Harald Blåtann forsøkte å hevde sin autoritet over Norge, men det store invasjonsforsøket som endte i et storslått nederlag i Hjørungavåg, den første gangen Norge som samlet nasjon hevdet sin selvstendighet overfor Danmark i krig. Snorre Sturlason skriver i Heimskringla at «Håkon jarl lot folk bygge og bo over hele landet og svarte aldri mer skatt til danekongen.»
Underkastet kristendommen
Selv om Harald Blåtanns forgjengere aksepterte kristendommen etter press fra den frankiske, karolinske kongen i 826 var før-kristen hedenskap overveiende dominerende blant danskene og de øvrige nordboerne i minst to hundreår til. Haralds mor kan ha gitt ham spor av kristendommen til tross for at Gorm den gamle var tilhenger av gammel tids sed og skikk. Da Harald konverterte rundt år 965 fikk han gravhaugene på Jelling omgjort til kristne monumenter til ære for sine foreldre Gorm og Tyra. Runesteinene på Jelling har blitt sagt var et monument for Haralds nye religion og et bilde på kristendommens militære seier, men mer sannsynlig er de å betrakte som en overgang og et bindeledd mellom det gamle og det nye. Utsmykningen viser en Kristuslignende figur med utstrakte armer omslynget av greinlignende bånd, men kan også tolkes som en Odin-figur som ofrer seg selv til seg selv i treet. Jellingsteinene kan således romme to tanker på samme tid.
Den betydning tyske misjonærer hadde i omstillingen foruten den luftige ideen om et tysk-romersk storrike, fikk Otto I den store til å kreve at Harald Blåtann anerkjente ham som «advocatus» eller øverste beskytter av den danske kirke, og til og med som overkonge av Danmark. Da informasjonen kom til danskekongen i 973 om at keiser Otto I var død utnyttet han øyeblikket ved å dra på et hurtig hærtokt ned i Tyskland, men ble ettertrykkelig slått og han måtte trekke seg tilbake. Året etter kom tyskerne nordover og erobret Hedeby og Dannevirke og besatte Sønderjylland. Årbøkene sier at tyskerne hadde mye motgang, men danene sendte ut fredsfølere da inntrengerne kom så langt nord som til Limfjorden, og da keiseren selv kom til området «vant han en stor seier». Det betydde sannsynligvis at han aksepterte danenes fredsforslag som mest av alt var hans eget ultimatum. Harald Blåtann var tvunget til å akseptere både fred og kristen dåp. Fra da av var det frie valget for hvilken religion en dansk mann valgte tapt og hedenskapen tapte stadig mer grunn.
Harald Blåtann som konge
Med sin hustru Gunnhild fikk Harald sønnen Svein som ble døpt sammen med resten av familien. I tillegg til navnet Svein fikk sønnen også navnet til den tysk-romerske keiseren, Otto; et navn som Svein Tjugeskjegg tilsynelatende aldri siden brukte.
Baicheng
Historie
Baicheng ble fylke i 1904. Frem til da het det Jing'an. I 1914 fikk det som nytt navn Tao'an. I 1950 fikk det så navnet Baicheng, som på kinesisk betyr «Hvit by». Navnet Baicheng er fra det mongolske navnet, Chaghanhot, som også betyr den hvite byen.
Baicheng var tidligere del av provinsen Heilongjiang, men ble overført til Jilin da den ble byprefektur.
Den andre internasjonalen
Den andre internasjonalen besto av breie massepartier, og medlemspartiene hadde på det meste omtrent 3,5 millioner medlemmer og en oppslutning ved valg på om lag 12 millioner velgere. De viktigste medlemspartiene var det tyske SPD og det franske Parti socialiste – Section francaise de l'internationale ouvriere (PS-SFIO).
Slaget ved Alligator Bridge
Slaget
Det har lenge vært antatt at stedet broen lå på var i det sentrale Callahan der et merke markerte stedet, men noen historikere mener at det faktiske stedet for broen lå noe lenger øst.
Imperator
Imperator var opprinnelig en latinsk tittel som løselig sett tilsvarte «kommandant» under den romerske republikken. Når en hær hadde vunnet en større seier, kunne legionærene utrope sin general til imperator, hvorpå senatet kunne tilby generalen en såkalt triumf – det vil si den største seiersoppvisning en seierherre kunne få. Senere ble betegnelsen en del av hederstitlene til de romerske keiserne. Det engelske ordet emperor (som tilsvarer det norske ordet keiser) er avledet fra det gammelfranske empereur, igjen avledet fra det latinske imperator. De romerske keiserne baserte sin autoritet på et mangfold av titler og posisjoner framfor å foretrekke kun en enkelt tittel. Imperator var benyttet relativt konsistent som et element av romersk herskertittel gjennom hele principatet.
Folkerepublikken Kinas liste over nasjonale historiske minnesmerker og kulturgoder
En første liste med 180 minnesmerker ble oppsatt den 3. april 1961. En komplettering med ytterligere 62 minnesmerker fulgte i 1982. Senere er den blitt utvidet en rekke ganger. Det dreier seg om viktige steder for landets historie, kunst og vitenskap: Bygninger, kulturgods, graver, gammel arkitektur, huleklostre, steininnskrifter og meget annet.
EM i curling 1979
Curling-EM 1979 ble arrangert 18. november – 24. november 1979 i Palaghiaccio i Varese i Italia.
Martin Nürenbach
Martin Nürenbach (død 1780 i Tavastland i Finland) var en tysk-svensk akrobat, danser, skuespiller og teaterdirektør. Han er kjent for å ha grunnlagt det første teateret i Christiania.
Otto Richard Kierulf
Utmerkelser
Kierulfs våpenplate som serafimerridder henger fortsatt i Riddarholmskyrkan, Stockholm. På platen er malt hans slektsvåpen og valgspråket «Constanter et iuste» (fast og rettvist).
Sjampinjonger
Bruk
De fleste sjampinjonger i Norge er spiselige. Et unntak er giftsjampinjong (A. xanthodermus), som hittil bare har blitt registrert i Oslo, Akershus og Telemark, som blir hurtig gul ved håndtering. Det finnes andre sjampinjonger som ikke smaker så godt, men de fører ikke til forgiftninger.
Harald Nicolai Storm Wergeland
Oppvekst og familie
Storm Wergeland vokste opp hos sin morbror, prost Nicolai Wergeland, og antok familienavnet Wergeland. Han vokste dermed opp sammen med sin kusine Camilla og sine fettere Henrik og Oscar Wergeland. Den ett år yngre fetteren Oscar fikk i likhet med Nicolai Wergeland en vellykket militær karrière.
Tannhvaler
Matvaner
De fleste artene fanger byttet med tennene, men noen bruker også en sugeteknikk for å snappe det. Flere delfinarter har utviklet avanserte former for jakt på bytte, eksempelvis gjennom å strande fisk og spise den på land. Under selve strandingen samarbeider gjerne to eller flere dyr om å jage fisken på land. En art, spekkhogger, jakter også på marine pattedyr, og noen populasjoner jakter nesten utelukkende på seler. Arter som regnes som dypdykkere, spiser helst blekksprut som de fanger i dypet, mens kystartene helst spiser fisk og skjelldyr.
Dykking
Alle hvaler er gode dykkere, men tannhvalene er de beste. Selv om hvalen er et pattedyr unngår den dykkesyke. Når en hval dykker dypere enn 100 meter, kollapser lungene ettersom trykket øker, og den komprimerte luften presses inn det respiratoriske treet som motstår trykket fordi hvaler har brusk i veggene, helt ned til de terminale bronkiolene. Brusken gjør at hvalen tåler trykket. Fra disse respiratoriske gangene kan ikke nitrogenet trekke seg inn i blodbanen, slik at dykkersyke kan oppstå.
Inndeling
Inndelingen følger Society for Marine Mammalogy og er i henhold til Committee on Taxonomy (2022).
Den sosialistiske føderale republikken Jugoslavia
Oppløsningen
Dagens Næringsliv skrev i mars 1990 at Slovenias og Kosovos krav større selvstendighet kunne sprenge Jugoslavia innenfra. Den mest kritiske situasjonen var i Kosovo som hadde fått status som autonom provins innenfor delrepublikken Serbia. Etniske albansk befolkning (siptarer) i Kosovo hadde siden andre verdenskrig blitt langt større enn den etnisk serbiske minoriteten var på rundt 10 % av provinsens rund 2 millioner innbyggere. I 1989 innskrenket nasjonalforsamlingen provinsens selvstyre og ga Serbia direkte kontroll over provinsen. Det var voldelige sammenstøt mellom soldater siptarer mens etniske serbere følte seg truet på livet. Statsminister Ante Markovic sto i spissen for økonomiske innstramming og reformer med bred oppslutning i befolkningen, reformene var de største i landets historie ifølge Dagens Næringsliv. I løpet av 1989 var inflasjonen oppe i 2500 %. I desember bandt Markovic den jugoslaviske dinaren til tyske mark i forholdet 7:1, pengepolitikken ble lagt nær den tyske sentralbankens og de fleste valutarestriksjoner ble opphevet. Bankvesenet ble reformert ved at alle banker ble omgjort til aksjeselskaper og satt under strengt tilsyn av sentralbanken. Inntil 1989 var nesten 90 % av importen pålagt omkring 30 % toll, i 1990 var bare 10 % av importen pålagt toll noe som la sterkt press på innenlandske bedrifter.
I Bosnia-Hercegovina holdt bosniaserberne en folkeavstemning november 1991 som resulterte i et overveldende ja i spørsmålet om hvorvidt de skulle fortsatt være med i Jugoslavia. 9. januar 1992 erklærte bosniaserberne en separat «Republikk av det serbiske folket i Bosnia og Hercegovina». Folkeavstemningen og opprettelsen av serber-republikken ble erklært ulovlige av den bosnisk-hercegovinske regjeringen. I februar-mars 1992 holdt regjeringen en nasjonal folkeavstemning om bosnisk uavhengighet fra Jugoslavia. Denne avstemningen ble sett på som ulovlig av bosniaserberne og de boikottet den. 98% stemte for uavhengighet.